Diari Oficial de la Generalitat Valenciana


Sumari del DOGV 4653, del 18-12-2003 (2003/13863)

ACORD de 25 de juliol de 2003, de la Comissió Territorial d'Urbanisme d'Alacant, relatiu a la modificació puntual número 4 de les normes subsidiàries de Banyeres de Mariola.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4653

Data del DOGV
:   18-12-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/13176


Data del document
:   25-07-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Banyeres de Mariola
    * pla d'urbanisme

ACORD de 25 de juliol de 2003, de la Comissió Territorial d'Urbanisme d'Alacant, relatiu a la modificació puntual número 4 de les normes subsidiàries de Banyeres de Mariola. [2003/F13006]
  
Vist l'expedient de referència i sobre la base dels següents antecedents i consideracions.
  
Antecedents de fet
  
Primer. El projecte de modificació puntual número 4 de les normes subsidiàries de Banyeres de Mariola es va sotmetre a informació pública durant un mes mitjançant acord del Ple de l'Ajuntament del dia 28 de gener de 2002, i l'anunci es va publicar en el Diari Oficial de la Generalitat Valenciana número 4.186, de 8 de febrer de 2002, i en el diari Información d'1 de febrer del mateix any. Durant el pertinent període d'exposició pública no s'hi van presentar al·legacions i va ser aprovat provisionalment pel mateix òrgan en data 27 de maig de 2003.
  
Segon. La documentació està integrada per memòria informativa i justificativa, documentació gràfica descriptiva de les modificacions i plànols del pla general modificats per a la seua refosa.
  
Tercer. Les normes subsidiàries vigents a Banyeres de Mariola van ser aprovades definitivament per acord de la Comissió Territorial d'Urbanisme de data 28 de juliol de 1997, d'acord amb el Text Refós de la Llei del Sòl de 1992, a l'empara del que disposa la disposició transitòria primera de la Llei Reguladora de l'Activitat Urbanística (en endavant LRAU).
  
L'objecte de l'expedient és una doble modificació puntual de planejament: d'una banda es proposa el canvi de qualificació d'una zona lliure d'ús privat a zona verda pública, d'uns terrenys urbans ubicats en l'entorn de protecció del Castell (bé d'interés cultural), que és una donació efectuada a l'ajuntament; i d'altra banda el canvi d'alineacions, en l'entroncament del carrer del Barranquet amb l'avinguda de la zona de les Molines, conseqüència dels desnivells existents i les edificacions existents, es proposa variar les alineacions per a configurar una correcta ordenació de vials i futurs volums construïts.
  
La modificació compleix l'article 17 de l'annex del Reglament de Planejament de la Comunitat Valenciana (RPCV).
  
Quart. En l'expedient consta l'informe favorable de la Direcció General de Patrimoni Historicoartístic de la Conselleria de Cultura i Educació, emés el 8 de juliol de 2003.
  
Consideracions tecnicojurídiques
  
Primera. La tramitació ha sigut conforme al que estableix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant LRAU), i l'article 174 del Reglament de Planejament de la Comunitat Valenciana (RPCV), aprovat pel Decret 201/1998, de 15 de desembre de 1998, del Govern Valencià.
  
Segona. La documentació s'estima, en línies generals, completa, en funció de les característiques del municipi i de l'objecte de la modificació, a l'efecte del compliment de l'article 27 de la LRAU i 145 del RPCV.
  
Tercera. A la vista del que s'ha exposat, les determinacions contingudes en el present expedient poden considerar-se genèricament correctes, des del punt de vista de les exigències de política urbanística i territorial de la Generalitat, tal com recull l'article 40 de la LRAU.
  
Quarta. La Comissió Territorial d'Urbanisme, a proposta de la directora general de Planificació i Ordenació Territorial, segons el títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei Reguladora de l'Activitat Urbanística, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, i la resta de disposicions de general i pertinent aplicació, la Comissió Territorial d'Urbanisme, acorda:
  
Primer
  
Aprovar definitivament la modificació puntual 4 de les normes subsidiàries del municipi de Banyeres de Mariola.
  
Segon
  
Publicar íntegrament el present acord aprovatori en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposa els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.
  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i l'article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que puguen exercir qualsevol altre recurs o acció que estimen oportú.»
  
Alacant, 25 de juliol de 2003.- La secretària de la Comissió Territorial d'Urbanisme: Rosario Berjón Ayuso.